CELEX: 62016CA0003
Language: el
Date: 2017-03-15 00:00:00
Title: Υπόθεση C-3/16: Απόφαση του Δικαστηρίου (πρώτο τμήμα) της 15ης Μαρτίου 2017 [αίτηση του Hof van beroep te Brussel (Βέλγιο) για την έκδοση προδικαστικής αποφάσεως] –Lucio Cesare Aquino κατά Belgische Staat (Προδικαστική παραπομπή — Δίκαιο της Ένωσης — Δικαιώματα υπέρ των ιδιωτών — Παράβαση από δικαιοδοτικό όργανο — Προδικαστικά ερωτήματα — Παραπομπή ζητήματος στο Δικαστήριο — Εθνικό δικαστήριο αποφαινόμενο σε τελευταίο βαθμό)

15.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 151/10
            
         Απόφαση του Δικαστηρίου (πρώτο τμήμα) της 15ης Μαρτίου 2017 [αίτηση του Hof van beroep te Brussel (Βέλγιο) για την έκδοση προδικαστικής αποφάσεως] –Lucio Cesare Aquino κατά Belgische Staat
   (Υπόθεση C-3/16) (1)
   
   ((Προδικαστική παραπομπή - Δίκαιο της Ένωσης - Δικαιώματα υπέρ των ιδιωτών - Παράβαση από δικαιοδοτικό όργανο - Προδικαστικά ερωτήματα - Παραπομπή ζητήματος στο Δικαστήριο - Εθνικό δικαστήριο αποφαινόμενο σε τελευταίο βαθμό))
   (2017/C 151/14)
   Γλώσσα διαδικασίας: η ολλανδική
   
      Αιτούν δικαστήριο
   
   Hof van beroep te Brussel
   
      Διάδικοι στην υπόθεση της κύριας δίκης
   
   Lucio Cesare Aquino
   
      κατά
   
   Belgische Staat
   
      Διατακτικό
   
   
               1)
            
            
               Το άρθρο 267, τρίτο εδάφιο, ΣΛΕΕ έχει την έννοια ότι δικαστήριο του οποίου οι αποφάσεις υπόκεινται σε ένδικα μέσα του εσωτερικού δικαίου δεν μπορεί να θεωρηθεί δικαστήριο αποφαινόμενο σε τελευταίο βαθμό, στις περιπτώσεις κατά τις οποίες η αίτηση αναιρέσεως κατά αποφάσεως του δικαστηρίου αυτού δεν εξετάστηκε λόγω παραιτήσεως του αναιρεσείοντος από το δικόγραφο.
            
         
               2)
            
            
               Παρέλκει η απάντηση στο δεύτερο ερώτημα.
            
         
               3)
            
            
               Το άρθρο 267, τρίτο εδάφιο, ΣΛΕΕ έχει την έννοια ότι δικαστήριο αποφαινόμενο σε τελευταίο βαθμό μπορεί να μην υποβάλει προδικαστικό ερώτημα στο Δικαστήριο όταν η αίτηση αναιρέσεως απορρίπτεται για λόγους απαραδέκτου απτόμενους της ενώπιον του δικαστηρίου αυτού διαδικασίας, υπό την επιφύλαξη της τηρήσεως των αρχών της ισοδυναμίας και της αποτελεσματικότητας.
            
         
      (1)  ΕΕ C 136 της 18.4.2016.